उत्तर प्रदेशः अमरोहा में हुई मुठभेड़ में सिपाही शहीद, एक बदमाश ढेर  
उत्तर-प्रदेश के अमरोहा जिले में हुई मुठभेड़
मुठभेड़ के दौरान एक सिपाही की मौत, बदमाश भी ढेर
यूपी में योगी आदित्यनाथ की सरकार में हो चुकी हैं मुठभेड़ की कई घटनाएं
अमरोहा में रविवार को एक मुठभेड़ में पुलिस के एक कांस्टेबल और एक बदमाश की मौत हो गई. एक सरकारी प्रवक्ता ने बताया कि मुठभेड़ में सिपाही हर्ष चौधरी शहीद हो गए हैं. वह 2016 में भर्ती हुए थे. शहीद सिपाही चौधरी हाथरस जिले के रहने वाले थे.शातिर बदमाश शिव अवतार उर्फ शिविया के साथ बछरायूं इलाकाके इंद्रपुर गांव में हुई मुठभेढ़ में वह शहीद हो गए. आरोपी बदमाश भी मुठभेड़ में ढेर हो गया जिस पर दो दर्जन से ज्यादा मुकदमे थे. उत्तर प्रदेश के मुख्यमंत्री योगी आदित्यनाथ ने मुठभेड़ में पुलिस कांस्टेबल हर्ष चैधरी की मृत्यु पर गहरा शोक व्यक्त किया है.